**LĒMUMS**

2018.gada 23.februārī Ventspilī Nr.29

(protokols Nr.5; 4.§)

|  |  |
| --- | --- |
| Par aizņēmumu projekta “Plūdu riska samazināšanas pasākumi Ventspils pilsētā” realizācijai |  |

Pamatojoties uz Latvijas Republikas likuma „Par pašvaldībām” 15.panta pirmās daļas 2.punktu, likuma „Par pašvaldību budžetiem” 22.panta 1. un 2.daļu, likuma “Par valsts budžetu 2018.gadam” 14.panta pirmās daļas 1.punktu, Ministru kabineta 2008.gada 25.marta noteikumiem Nr.196 „Noteikumi par pašvaldību aizņēmumiem un galvojumiem” un saskaņā ar Ventspils pilsētas domes saistošajiem noteikumiem Nr.2 „Ventspils pilsētas pašvaldības 2018.gada budžets”, Ventspils pilsētas domes 2017.gada 31.marta lēmumu Nr.62 “Par projektu “Plūdu riska samazināšanas pasākumi Ventspils pilsētā””, saskaņā ar 2017.gada 7.septembrī ar Centrālo finanšu un līgumu aģentūru parakstīto vienošanos par projekta “Plūdu riska samazināšanas pasākumi Ventspils pilsētā” īstenošanu, kā arī ņemot vērā Ekonomikas un budžeta komisijas 2018.gada 21.februāra sēdes ieteikumu un Finanšu komitejas 2018.gada 21.februāra sēdes atzinumu,

Ventspils pilsētas dome

**nolemj:**

1. Ņemt Valsts kasē ilgtermiņa aizņēmumu 2018.gadā 1 078 572 EUR (*viens miljons septiņdesmit astoņi tūkstoši pieci simti septiņdesmit divi eiro*) apmērā ar Valsts kases noteikto procentu likmi uz laiku līdz 10 gadiem projekta “Plūdu riska samazināšanas pasākumi Ventspils pilsētā” realizācijai, aizņēmuma pamatsummu sākot atmaksāt ar 2020.gada 1.aprīli.
2. Aizņēmuma izņemšanu plānot pa daļām attiecīgā kalendārā gada noteiktās summas ietvaros.
3. Garantēt aizņēmuma atmaksu ar Ventspils pilsētas pašvaldības budžeta līdzekļiem.
4. Uzdot Finanšu nodaļai (K.Vitenbergs) sagatavot dokumentu paketi atbilstoši Ministru kabineta 2008.gada 25.marta noteikumiem Nr.196 „Noteikumi par pašvaldību aizņēmumiem un galvojumiem” un iesniegt tos Pašvaldību aizņēmumu un galvojumu kontroles un pārraudzības padomei.
5. Pilnvarot Ventspils pilsētas domes izpilddirektoru A.Ābeli parakstīt līgumu par šī lēmuma 1.punktā minēto projekta aizņēmumu un citu saistīto dokumentāciju.
6. Komunālai pārvaldei (A.Kausenieks) nodrošināt atbilstošas izmaiņas Komunālās pārvaldes 2018.gada budžeta ieņēmumu – izdevumu tāmē.
7. Finanšu nodaļai (K.Vitenbergs) nodrošināt atbilstošas izmaiņas Ventspils pilsētas pašvaldības 2018.gada budžeta kopsavilkumā.

Sēdes vadītājs,

Domes priekšsēdētāja 1.vietnieks

infrastruktūras jautājumos J.Vītoliņš